Document ID: /roh_data/filtered/fineweb-2-filterrobots_roh.jsonl.gz/34104

Ils chantuns sa dostan cunter l'intervenziun da la Confederaziun en las tarifas d'ospital staziunaras. Els refusan er ils criteris per planisar ospitals, chasas da parturir e chasas d'attempads. Omaduas propostas dal Cussegl federal sa maschaidian exageradamain en las cumpetenzas dals chantuns, communitgescha la Conferenza da las directuras e dals directurs chantunals da la sanadad.
Il Cussegl federal vul eliminar tar las tarifas staziunaras, las grondas differenzas ed er ina meglra coordinaziun tranter ils chantuns tar la planisaziun d'ospitals. Da quai ha il Cussegl federal sperà ch'i vegniss spargnà blers daners.